Trefina Kerrain

Trefina Kerrain, ganet e 1987, zo ur stourmerez politikel ha kevredigezhel eus Bro-Dreger.

 Buhez 
Ganet e oa e 1987. Tremenet he deus he bugaleaj e Bro-Dreger, e Kamlez hag e Tonkedeg, ha skoliataet eo bet en ur c'hlas divyezhek e Kawan, e skolaj Diwan Plijidi, hag e lise Lannuon, a-raok mont war studioù bredoniezh e Skol-veur Roazhon 2. 

Labouret he deus evel skoazellerez-vuhez hag e ti-kêr Roazhon asambles gant an dilennadez Ana Sohier, e-karg eus ar glad hag eus ar politikerezh yezh, d'ar mare ma veze o prientiñ raktres politikerezh yezh kêr Roazhon evit ar brezhoneg. 

En em staliet e oa e Bro-Dreger e 2019. Goude bezañ labouret e-pad bloavezhioù evel skoazellerez-vuhez evit tud kozh ha tud nammet e oa aet war ar vicher kelennerez brezhoneg e 2023.

 Politikerezh 

 Stourmerez evit ar yezh 
Brezhonegerez a-vihanik eo. Kroget he doa da stourm gant krouidigezh ar c'henstroll Ai'taDisentiñ! - Désobéir pour la langue bretonne, Ai'ta, Yoran Embanner, 2016. evit broudañ impli ar brezhoneg el lec'hioù foran, e ti-gar Roazhon da skouer"Fest-noz gouez e ti-gar Roazhon", ABP, gant Trefina Kerrain evit Ai'ta.. Deuet e oa ivez da vezañ ezelez eus Kuzul sevenadurel Breizh. E 2016 e oa bet e-barzh strollad-barn Prizioù dazont ar brezhonegListennad izili juri 2016 embannet gant France 3 Bretagne.. Skrivet he deus pennadoù brezhonek evit ar gelaouenn Pobl Vreizh peurgetket.

 Ezelez eus Unvaniezh Demokratel Breizh ha dilennadez 
E 2013 he doa emezelet Trefina Kerrain en UDB. War ar renk e oa bet e 2015 evit an dilennadegoù departamant e anv UDB hag evit an dilennadegoù rannvro e anv Breizh Evel-Just. Etre miz Here 2014 ha miz Here 2016 e oa bet e-karg eus UDB Yaouank asambles gant Victor Gallou, hag aet e oa e-barzh burev politikel ar strollad"Kendalc'hioù UDB", lec'hienn UDB.. E 2016 e oa bet addilennet er burev politikel hag he doa sammet karg ar stummadurioù hag ar preder. E 2017 e oa bet war ar renk e pastell-vro Lannuon evit an dilennadeg kannaded, e anv Breizh Evel-Just c'hoazh"Dañset ez eus bet e Plistin evit an traezh-mor", lec'hienn Pobl Vreizh.An dud war ar renk e pastell-vro Lannuon-Pempoull evit Breizh Evel-Just, lec'hienn Breizh Evel-Just.. 

E 2020 e oa bet dilennet kuzulierez-kêr e Lannuon, hag anvet da eil-vaerez e-karg eus ar sevenadur, ar glad hag ar brezhoneghttps://www.ouest-france.fr/bretagne/lannion-22300/lannion-trefina-kerrain-s-engage-sur-le-terrain-politique-6998831. Kuzulierez eo e Lannuon-Treger-Tolpad-Kêrioù ivez, en tu-enep. E 2022 e oa bet war ar renk un eil gwech e pastell-vro Lannuon evit an dilennadegoù kannaded, e anv UDB.

Evel eil-vaerez he doa difennet skol Diwan Lannuon ha miret e vefe daougementet he feurm, ar pezh a oa bet raktreset da gentañ, e 2020. Lakaet he doa al levrig-familh divyezhek e plas https://web.archive.org/web/20250324064009/http://www.lavenirdelabretagne.org/page.php?article=326-diwan-dans-le-collimateur-de-la-mairie-de-lannuon ha labouret evit reiñ anvioù brezhoneg pe brezhoneg-galleg d'an anvioù straed, pe oc'h adimplijout anvioù kozh kavet er c'hadastr, pe o krouiñ implijoù nevez."Du breton dans la Ville", Le Peuple breton, juillet-août 2024.

E kuzul tolpad-kêrioù Lannuon-Treger Kumuniezh e oa savet meur a wech a-enep raktresoù ar prezidant Joel Le Jeune ha da c'houde Gervais Egault : galvet he doa da nullañ dispignoù bras raktreset evit sevel un hent-tro, ur pont nevez ha palez ar c'hendalc'hoù, evit implijout an arc'hant en ur mod talvoudusoc'h evit ar boblañs, ar vuhez pemdez hag an treuzkemm ekologelhttps://actu.fr/bretagne/lannion_22113/exclusif-joel-le-jeune-va-demissionner-de-la-presidence-de-lannion-tregor-communaute_53209442.html https://lepeuplebreton.bzh/2022/09/03/a-lannion-tregor-communaute-gouvernance-democratique-ou-petits-arrangements-entre-amis/. Nullet e voe da c'houde daou eus an tri raktres a oa Trefina Kerrain enebet outo, ar pont hag an hent-tro, met graet e voe memestra palez ar c'hendalc'hioù, evit ur c'houst brasoc'h eget ar pezh a oa bet rakjedethttps://www.ouest-france.fr/bretagne/lannion-22300/a-lannion-une-avance-remboursable-de-2-6-millions-deuros-pour-le-parc-expos-qui-fait-tiquer-88b52268-3395-11ef-bc20-1002f59f2c2c https://www.ouest-france.fr/bretagne/lannion-22300/laugmentation-des-couts-du-parc-expo-de-lannion-declenche-une-passe-darmes-entre-elus-de-lagglo-c0a04abc-99c2-11ee-97d2-9b86ef7e3954. 

Emañ ivez e-touez an dilennidi o deus komzet (ha kanet) e brezhoneg e kuzul tolpad-kêrioù Lannuon-Treger Kumuniezhhttps://www.letelegramme.fr/cotes-d-armor/lannion-22300/a-lannion-un-joyeux-anniversaire-en-breton-et-en-chanson-au-conseil-d-agglo-257173.php.

 Ar stourm evit an treuzdougen e Breizh: "Le train en marche" 
Gant Trefina Kerrain ez eus bet aozet teir c'herzhadeg evit difenn an trenioù etre kêrioù Breizh, dindan an anv "Le train en marche" (liamm ebet gant anv bet strollad Emmanuel Macron). Ar gerzhadeg kentañ a oa bet etre An Alre ha Sant-Brieg en hañv 2015Program ar gerzhadeg kentañ e lec'hienn UDB Yaouank., evit goulenn ma vije digoret ul linenn hent-houarn da liammañ Norzh ha Su Breizh dre greiz ar vro en-dro. En hañv 2016 e oa bet aozet un eil kerzhadegProgram an eil gerzhadeg e lec'hienn UDB Yaouank, etre Landerne ha Kemper, evit difenn al linenn gozh a liamm Brest ha Kemper, en arvar abalamour d'an diouer a arc'hant postet evit he derc'hel e ratreTrefina Kerrain o tisplegañ pal an eil kerzhadeg e-kerzh an abadenn skingomzKeleier ar vro e lec'hienn Radio Breizh.Displegadennoù e lec'hienn UDB Yaouank.. E miz Here 2016 e oa bet aozet an trede, entre Roazhon ha Kastell-Briant, evit difenn al linenn TER (d'ar mare-se e nac'he ar Stad C'hall hag an SNCF arc'hantaouiñ al labourioù) ha goulenn e vije digoret en-dro ul linenn TER etre Roazhon ha Naoned dre GastellbriantMaksim Touzé, ezel eus UDB Yaouank, o tisplegañ pal an trede kerzhadeg."Marche de l'UDB entre Rennes et Châteaubriant", gant France 3 Bretagne, 1/2."Marche de l'UDB entre Rennes e Châteaubriant", gant France 3 Bretagne, 2/2.. Etre ha goude ar c'herzhadegoù he deus kendalc'het Trefina Kerrain da zifenn al linennoù houarn evit tud ar vro ha da c'houlenn muioc'h a emrenerezh e Breizh"Un tabut diwar-benn an treuzdougen e Breizh", e lec'hienn Pobl Vreizh."Mouezh-aotreet UDB Yaouank en abadenn Bec’h De’i war Brezhoweb", gant UDB Yaouank..

 Daveennoù 

Rummad:Ganedigezhioù 1987
Rummad:Merc'hed Breizh
Rummad:Unvaniezh Demokratel Breizh